પરમ પૂજનીય આ.ભ. શ્રી સાગરચંદ્રસાગરસૂરિજી મ.સા.નો જન્મ વડોદરા પાસેના છાણી ગામમાં થયો. છાણી ગામમાં છેલ્લાં સો વર્ષમાં એંસી ઘરમાં એકસો ને સિત્તેર દીક્ષા થઈ છે. મહારાજ સાહેબના પરિવારમાં જ કુલ તેર દીક્ષા થઈ છે. દસ વર્ષની ઉંમરે તેમણે દીક્ષા લીધી ત્યારબાદ આગમગ્રંથો સહિત ન્યાય, છંદ, અલંકારો વગેરે ઘણો અન્ય અભ્યાસ કર્યો. પરમ પૂજનીય શ્રી સાગરાનંદસૂરીશ્ર્વરજી મહારાજ સાહેબના ગચ્છના અને જંબુદ્વીપ સંકુલ પ્રણેતા આગમવિશારદ પૂ. પંન્યાસ ગુરુદેવ શ્રી અભયસાગરજી મ.સા.ના તેઓશ્રી શિષ્ય છે. ઉલ્લેખનીય છે કે તેમના સંસારી પિતાશ્રીએ પણ હાલમાં ૭૮ વર્ષની ઉંમરે દીક્ષા લીધી છે.